
Ασπρόπυργος, 23Οκτωβρίου 2023
Η Παπαστράτος ανακοινώνει τη διοργάνωση του “FutuReady”, μιας πρωτοβουλίας της εταιρείας που απευθύνεται στη νέα γενιά και θα λάβει χώρα την Τρίτη 7 Νοεμβρίου 2023, στα Village Cinemas του The Mall Athens. Με σύνθημα «Μαζί, ετοιμαζόμαστε για το αύριο. Μαζί, κατακτούμε το μέλλον.» η Παπαστράτος προσκαλεί νέες και νέους, 18 έως 30 ετών, που σπουδάζουν ή έχουν πρόσφατα αποφοιτήσει και διανύουν τα πρώτα τους βήματα στην αγορά εργασίας να αλληλεπιδράσουν με καταξιωμένα στελέχη και να ενημερωθούν για δεξιότητες και επαγγέλματα που αναμένεται να κυριαρχήσουν στο μέλλον, ώστε να εμπνευστούν για το δικό τους ξεχωριστό ταξίδι συνεχούς μάθησης και ανάπτυξης. 

Το παρόν και κυρίως, το μέλλον της εργασίας αναδιαμορφώνεται διαρκώς, με γνώμονα τις σύγχρονες τάσεις και εξελίξεις που επιτάσσει η ραγδαία πρόοδος της επιστήμης και της τεχνολογίας. Οι επαγγελματίες του αύριο φροντίζουν σήμερα για την αναβάθμιση των γνώσεών τους και εφοδιάζονται με τις απαραίτητες δεξιότητες και ικανότητες, ώστε να είναι κατάλληλα προετοιμασμένοι για το μέλλον. 
H Παπαστράτος, έχοντας τον άνθρωπο στο επίκεντρο και επενδύοντας στο Re-Skilling και το Up-Skilling, στοχεύει με το “FutuReady” να παρακινήσει τη νέα γενιά προς αυτή την κατεύθυνση και να καλλιεργήσει την κουλτούρα της συνεχούς μάθησης.

Κατά τη διάρκεια της εκδήλωσης “FutuReady”, οι συμμετέχουσες και συμμετέχοντες θα έχουν τη μοναδική ευκαιρία να παρακολουθήσουν από κοντά έμπειρα στελέχη της Παπαστράτος αλλά και καλεσμένοι τους – καταξιωμένα στελέχη της αγοράς να αναπτύσσουν τις εξής θεματικές ενότητες:

· Οδηγός επιβίωσης στο νέο θαυμαστό κόσμο των Δεδομένων και της Τεχνητής Νοημοσύνης
· Bιωσιμότητα 2.0: Ενδυναμώνοντας το ανθρώπινο δυναμικό για ένα μέλλον #prostokalytero 
· Αναζητώντας νέα Όρια και Ορισμούς: Παράδοξα Ηγεσίας και Power Skills σε ένα κόσμο πολλαπλής Νοημοσύνης
· Συνέντευξη είναι, θα περάσει(ς)!

Η Μαρία Πατακιούτη, Γενική Διευθύντρια Ανθρώπων και Κουλτούρας της Παπαστράτος και Ν.Α. Ευρώπης της PMI δήλωσε σχετικά: «Είμαστε πολύ χαρούμενοι που εγκαινιάζουμε την πρωτοβουλία “FutuReady ”, μια ακόμη ενέργεια που εντάσσεται στο πλαίσιο της δράσης μας με αποδέκτη την Κοινωνία και, συγκεκριμένα, για την ανάδειξη της δυναμικής νέας γενιάς που εισέρχεται στην αγορά εργασίας. Στην Παπαστράτος μιλάμε με πράξεις. Πράξεις για την εξέλιξη των ανθρώπων μας μέσα σε ένα εργασιακό περιβάλλον συμπερίληψης και πιστοποιημένης ισότητας ευκαιριών. Πράξεις για τη δυναμική ενίσχυση της ελληνικής οικονομίας και της απασχόλησης, μέσω νέων επενδύσεων και συνεχούς δημιουργίας νέων θέσεων εργασίας. Πράξεις για την κοινωνία και τις μεγάλες προκλήσεις που αυτή αντιμετωπίζει. Πράξεις #prostokalytero, που μας επιτρέπουν να κοιτάμε με θάρρος και αισιοδοξία το μέλλον στα μάτια και να λέμε: «Αγαπητό αύριο, είμαστε έτοιμοι».
Δηλώσεις συμμετοχής στο www.futuready.gr μέχρι και την Τρίτη, 31 Οκτωβρίου 2023.

-ΤΕΛΟΣ-

Σχετικά με την ΠΑΠΑΣΤΡΑΤΟΣ 
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Μάρτιο του 2023,  περίπου 25,8 εκατ. ενήλικοι καπνιστές σε όλο τον κόσμο και περισσότεροι από 450.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε 78 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία ξεπέρασε τα 200 εκατ. ευρώ. Τον Φεβρουάριο του 2023, η Παπαστράτος ανακοίνωσε νέα, μεγάλη επένδυση ύψους 200 εκατ. ευρώ, η οποία οδηγεί στη δημιουργία 300 νέων θέσεων εργασίας και ενισχύει το εξαγωγικό έργο της εταιρείας, φτάνοντας σε συνολική αξία εξαγωγών 300 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 
Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας και Δημοσίων Σχέσεων, Παπαστράτος, τηλ. 210 419 3000 Katerina.Chatzopoulou@pmi.com,  Άκης Κελέσης, Account Director αία relate, τηλ. 210 7418935, kelesis@aea.gr

